
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1384 

9 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση ειδικών εκλογικών συνεργείων δικαστι¬ 
κών υπαλλήλων για την αντιμετώπιση έκτακτων 
αναγκών, κατά την προπαρασκευή και διενέργεια 
των εκλογών για την ανάδειξη των μελών του Ευ¬ 
ρωπαϊκού Κοινοβουλίου του Ιουνίου 2004. ι 

Υπερωριακή Εργασία Υπαλλήλων ΠΑ - Πιστώσεις Υπε¬ 
ρωριών Ολυμπιακών Αγώνων 2004. 2 

Τροποποίηση/συμπλήρωση της υπ’ αριθμ. 430/ 
18.2.2003 απόφασης σχετικά με τις Λεπτομέρειες 
εφαρμογής του Ε.Π. Κ.Π. ΕΕΑΟΕΒ+, όπως τροπο¬ 
ποιήθηκε με τις υπ’ αριθμ. 1222/6.5.2003 και 4493/ 


25.11.2003 αποφάσεις». 3 

Έγκριση υπερωριακής απασχόλησης υπαλλήλων του 
Παιδικού Σταθμού Κοινότητας Μαγούλας Ν. Αττι¬ 
κής. 4 

Χορήγηση άδειας άσκησης επαγγέλματος Κοινωνικού 
Λειτουργού στη ΜΕΓΑΡΙΤΗ ΒΑΣΙΛΙΚΗ του ΧΑΡΑΛΑ¬ 
ΜΠΟΥ. 5 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΥΟΙΟΡΙΒ. 6 

Χορήγηση άδειας κυκλοφορίας φαρμακευτικού ιδιο¬ 
σκευάσματος υΤΙΒΙΑΟΚ . 7 

Χορήγηση άδειας κυκλοφορίας φαρμακευτικού ιδιο¬ 
σκευάσματος Μ ΕϋΑΧΟΝΕ. 8 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΝΕΟ-8υΧΙΘΑΙ_ . 9 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΧΕΤΙΝΕ. 10 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΙΤΟΧΑΝΤΒΟΝ/ΕΒΕννΕ. ιι 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 128800/Γ7/(Ες Φ. 11 /1240) 
απόφαση του Υπουργού Εθνικής Παιδείας και Θρη¬ 
σκευμάτων. 12 


ΑΠΟΦΑΣΕΙ Σ 

Αριθ. 2/46558/0022 (ΐ) 

Συγκρότηση ειδικών εκλογικών συνεργείων δικαστικών 
υπαλλήλων για την αντιμετώπιση έκτακτων αναγκών, 
κατά την προπαρασκευή και διενέργεια των εκλογών 
για την ανάδειξη των μελών του Ευρωπαϊκού Κοινο¬ 
βουλίου του Ιουνίου 2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 131 του Π.Δ./τος 351/2003 «Κωδικοποί¬ 
ηση σ’ ενιαίο κείμενο των διατάξεων της νομοθεσίας για 
την εκλογή βουλευτών» (ΦΕΚ 316/Α731.12.2003) και 
β) του άρθρου 9 του Ν. 1180/1981 «Περί εκογής αντι¬ 
προσώπων εις την Συνέλευσιν των Ευρωπαϊκών Κοινοτή¬ 
των (Ευρωπαϊκόν Κοινοβούλιον) και άλλων τινών διατάξε¬ 
ων» (ΦΕΚ 188/Α720.7.1981). 

2. Των άρθρων 3 παρ. γ' και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α727.11.1995). 

3. Την υπάρχουσα κατεπείγουσα ανάγκη συγκρότησης 
συνεργείων έκτακτης εκλογικής εργασίας, από υπαλλή¬ 
λους της Γραμματείας του Αρείου Πάγου, της Εισαγγε¬ 
λίας του Αρείου Πάγου, των Εφετείων και Εισαγγελιών 
Εφετών, των Πρωτοδικείων, των Εισαγγελιών Πρωτοδι¬ 
κών, των Ειρηνοδικείων και των Πταισματοδικείων του 
Κράτους, για την αντιμετώπιση των αυξημένων εργασιών 
προπαρασκευής, διενέργειας κ.λπ. των εκλογών για την 
ανάδειξη των μελών του Ευρωπαϊκού Κοινοβουλίου του 
Ιουνίου 2004. 

4. Το γεγονός ότι οι εργασίες αυτές, λόγω της φύσης και 
του όγκου τους δεν είναι δυνατόν ν' αντιμετωπισθούν από 
τους παραπάνω υπαλλήλους μέσα στο κανονικό ωράριο 
εργασίας τους και παρίσταται ανάγκη απασχόλησής τους 
πέραν από το ωράριο αυτό και κατά τις εξαιρέσιμες ημέ¬ 
ρες και τις νυκτερινές ώρες. 

5. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού του 

Υπουργείου Εσωτερικών, Δημόσιας Διοίκησης και Αποκέ¬ 
ντρωσης του ΚΑΕ 5262του Ειδικού Φορέα 07-130 «ΕΚΛΟ¬ 
ΓΕΣ», το ύψος της οποίας ανέρχεται περίπου στο ποσό 
των εννέα εκατομμυρίων οκτακόσιων εβδομήντα τριών χι¬ 
λιάδων εξακοσίων ευρώ (9.873.600 ευρώ). 

6. Την υπ’ αριθμ. 14650/ΔΙ0Ε 85/17.3.2004 (ΦΕΚ 519/Β'/ 
17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών», αποφασίζουμε: 

1. Συγκροτούμε μέσα στο χρονικό διάστημα από 
13.5.2004 έως 23.6.2004 συνεργεία προσφοράς έκτακτης 
εκλογικής εργασίας, για την προπαρασκευή, διενέργεια 
κ.λπ. των εκλογών για την ανάδειξη των μελών του Ευρω¬ 
παϊκού Κοινοβουλίου του Ιουνίου 2004, πέραν από το κα¬ 
νονικό ωράριο εργασίας και κατά τις εξαιρέσιμες ημέρες 
(Σάββατο, Κυριακές, αργίες, καθώς και κατά τις νυκτερι¬ 
νές ώρες), ανάλογα με τις παρουσιαζόμενες ανάγκες και 
την πορεία των εκλογικών εργασιών, με καταβολή ειδικής 
εκλογικής αποζημίωσης, στα οποία θα συμμετέχουν: 

α) Όλοι οι δικαστικοί υπάλληλοι, γραμματείς, δακτυλο- 
γράφοι και επιμελητές Δικαστηρίων, της Γραμματείας και 
Εισαγγελίας του Αρείου Πάγου, των Εφετείων και Εισαγ¬ 
γελιών Εφετών, των Πρωτοδικείων και Εισαγγελιών Πρω¬ 
τοδικών, των Επιμελητών Ανηλίκωντων Δικαστηρίων Ανη¬ 
λίκων της χώρας, των Ειρηνοδικείων, Πταισματοδικείων 
του Κράτους, οι μόνιμοι υπάλληλοι των Εμμίσθων Υποθη¬ 
κοφυλακείων και των Κτηματολογικών γραφείων και οι 
μόνιμοι υπάλληλοι του ΤΑΧΔΙΚ που υπηρετούν στις δικα¬ 
στικές υπηρεσίες της χώρας και στην Κεντρική Υπηρεσία 
του ΤΑΧΔΙΚ. 

β) Οι δικαστικοί υπάλληλοι (γραμματείς, δακτυλογρά- 
φοι, επιμελητές δικαστηρίων), της γραμματείας του ΣτΕ, 
της Γ ενικής Επιτροπείας, των Διοικητικών Εφετείων και 
των Πρωτοδικείων του Κράτους. 

γ) Οι μόνιμες ή με σύμβαση εργασίας ιδιωτικού δικαίου 
αορίστου χρόνου καθαρίστριες που υπηρετούν στα πα¬ 
ραπάνω δικαστήρια. 

Η κατανομή των πιο πάνω δικαστικών υπαλλήλων στα 
εκλογικά συνεργεία, γίνεται ως εξής: 

Στον Άρειο Πάγο μετέχουν οι εβδομήντα εβδομήντα 
(70) δικαστικοί υπάλληλοι που υπηρετούν σ' αυτόν και μέ¬ 
χρι είκοσι (20) δικαστικοί υπάλληλοι άλλων δικαστικών 
υπηρεσιών Αττικής - Πειραιώς. 

Στην Εισαγγελία του Αρείου Πάγου μετέχουν οιτριάντα 
τρεις (33) δικαστικοί υπάλληλοι που υπηρετούν σ' αυτήν 
και μέχρι εννέα (9) δικαστικοί υπάλληλοι άλλων δικαστι¬ 
κών υπηρεσιών Αττικής - Πειραιώς καθώς και τέσσερις (4) 
αστυνομικοί της προσωπικής ασφαλείας του Εισαγγελέα 
του Αρείου Πάγου. 

Στα Πρωτοδικεία του Κράτους μετέχουν οι υπάλληλοι 
που υπηρετούν σ' αυτά, οι δικαστικοί υπάλληλοι των Εφε¬ 
τείων (όπου υπάρχουν), των Ειρηνοδικείων, των Πταισμα¬ 
τοδικείων, των Διοικητικών Πρωτοδικείων και Εφετείων 
(όπου υπάρχουν), των υπαλλήλων του ΤΑΧΔΙΚ και οι επι¬ 
μελητές Ανηλίκων των δικαστηρίων Ανηλίκων της χώρας. 

Στις Εισαγγελίες Πρωτοδικών του Κράτους, μετέχουν, 
οι υπάλληλοι που υπηρετούν σ' αυτές, οι υπάλληλοι των 
Εισαγγελιών Εφετών (όπου υπάρχουν) καθώς και οι μόνι¬ 
μοι υπάλληλοι των Έμμισθων Υποθηκοφυλακείων και των 
Κτηματολογικών γραφείων. 

Επιπλέον στην Εισαγγελία Πρωτοδικών Αθηνών, μετέ¬ 
χουν οι υπάλληλοι του ΣτΕ και της Γενικής Επιτροπείας. 


2. Καθορίζουμε την ειδική εφάπαξ εκλογική αποζημίω¬ 
ση για τον καθένα που θα συμπεριληφθεί στα συνεργεία 
της παραπάνω παραγράφου σε χίλια τετρακόσια πενήντα 
δύο ευρώ (1.452 ευρώ) συνολικά, για όλο το παραπάνω 
διάστημα παροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασίας 
θα καταβληθεί και ανάλογη με αυτόν αποζημίωση. 

Συγκεκριμένα για κάθε μέρα απουσίας θα περικόπτεται 
ανάλογο ποσό. 

3. Η παροχή της προσφερόμενης πρόσθετης εκλογικής 
εργασίας βεβαιώνεται από τους προϊσταμένους των οι¬ 
κείων δικαστηρίων. 

4. Η απαιτούμενη δαπάνη για την καταβολή της εν λόγω 
εκλογικής αποζημίωσης στο προσωπικό των εκλογικών 
συνεργείων της απόφασης αυτής, θα βαρύνει την πίστω¬ 
ση του Ειδικού Φορέα 07-130 «ΕΚΛΟΓΕΣ» και Κ.Α.Ε. 5262 
προϋπολογισμού εξόδων του Υπουργείου Εσωτερικών, 
Δημόσιας Διοίκησης και Αποκέντρωσης, οικονομικού 
έτους 2004. 

Η πληρωμή της αποζημίωσης στο προσωπικό που θα 
μετέχει στα εκλογικά συνεργεία θα πραγματοποιηθεί με¬ 
τά τη λήξη της παραπάνω χρονικής περιόδου (23.6.2004) 
και η μεταβίβαση της απαιτούμενης πίστωσης θα γίνει 
από τη Διεύθυνση Οικονομικού του Υπουργείου Εσωτερι¬ 
κών, Δημόσιας Διοίκησης και Αποκέντρωσης, βάσει σχε¬ 
τικών εγγράφων βεβαιώσεων των δικαστηρίων. 

Η εκλογική αυτή αποζημίωση θεωρείται ως έξοδο κίνη¬ 
σης, σύμφωνα με τη διάταξη της παρ. 6 του άρθρου 131 της 
νομοθεσίας για την εκλογή βουλευτών (Π .Δ. 351/ 2003). 

Η υπ’αριθμ. 2/38580/0022/15.7.2004 απόφασή μας ανα¬ 
καλείται από τότε που εκδόθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθ. Φ. 479.21/ΑΔ. 565566/Σ. 1567 (2) 

Υπερωριακή Εργασία Υπαλλήλων ΠΑ - Πιστώσεις 
Υπερωριών Ολυμπιακών Αγώνων 2004. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003 τ. Α') και την υπ’ αριθμ. 2/72757/ 0022/ 
31.12.2003 Ερμηνευτική εγκύκλιο του Γ.Λ.Κ. 

β. Την ανάγκη αντιμετώπισης από το Γενικό Επιτελείο 
Αεροπορίας της δαπάνης αποζημίωσης και αμοιβών των 
Υπαλλήλων, για εργασία πέρα από τις ώρες υποχρεωτι¬ 
κής απασχόλησης λόγω εμπλοκής της ΠΑ στην υποστή¬ 
ριξη των Ολυμπιακών αγώνων 2004. 

γ. Την υπ’ αριθμ. Φ.451/41/10623/1.3.2000 Απόφαση 
του Υφυπουργού Εθνικής Άμυνας, που καθορίζει τις υπη¬ 
ρεσίες του Υπουργείου Εθνικής Άμυνας που λειτουργούν 
σε 24ωρη βάση. 

δ. Την υπ’ αριθμ. 2/35765/23.7.2004/ΥΟΔΝΣΗ 20Η Π/Υ. 

ε. Την υπ’ αριθμ. Φ. 900.11/228Α/3608/Σ.606/26.7.2004/ 
ΥΕΘΑ/ΟΥ ΥΠΕΘΑ. 

στ. Την υπ’ αριθμ. Φ.812/ΑΔ.931724/Σ. 1356/2.8.2004/ 
ΓΕΑ/Δ3. 

ζ. Την υπ’ αριθμ. 177026/17,3.2004 (ΦΕΚ517 Β' 17.3.2004) 
Κοινή Απόφαση Πρωθυπουργού και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής Άμυ¬ 
νας στους Υφυπουργούς Εθνικής Άμυνας, αποφασίζουμε: 

2. Εγκρίνουμε την απογευματινή υπερωριακή, νυχτερι¬ 
νή και Κυριακών ή εξαιρέσιμων ημερών εργασία με αμοι¬ 
βή , πέρα από το κανονικό ωράριο των υπαλλήλων (ΜΥ- 
ΣΕΙΔ), που κρίνεται απαραίτητη για κάλυψη υπηρεσιακών 
αναγκών λόγω εμπλοκής της ΠΑ στην υποστήριξη των 
Ολυμπιακών αγώνων 2004, για το χρονικό διάστημα από 
1.7.2004 έως 30.9.2004, ως ακολούθως: 

α. Υπηρεσίες της ΠΑ ΕΦ. 11-690 

(1) ΚΑΕ 0511 (Υπερωριακή εργασία) για 312 ΜΥ-ΣΕΙΔ 
4.600 ώρες περίπου, 22.000 ευρώ. 

(2) ΚΑΕ 0512 (Κυριακές - Εξαιρέσιμες - Αργίες) και για 
312 ΜΥ- ΣΕΙΔ, 6.000 ώρες περίπου, 33.000 ευρώ. 

β. Εθνική Μετεωρολογική Υπηρεσία (ΕΜΥ) ΕΦ. 11-690 

(1) ΚΑΕ 0511 (Υπερωριακή εργασία), για 120 ΜΥ-ΣΕΙΔ, 
4.200 ώρες περίπου, 20.000 ευρώ. 

(2) ΚΑΕ 0512 (Νυχτερινά - Κυριακές - Εξαιρέσιμες - Βάρ¬ 
διες) και για 120 ΜΥ- ΣΕΙΔ , 4.550 ώρες περίπου, 25.000 
ευρώ. 

3. Υπεύθυνος για την παρακολούθηση και τον έλεγχο 
παροχής της υπερωριακής απασχόλησης ορίζεται η ΜΥ 
Δ. Ρεμούντη Τμρχης ΓΕΑ/ Β5/ΟΙΚ.ΜΕΡ/1. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Αυγούστου 2004 

Ο ΥΦΥΠΟΥΡΓΟΣ 

Γ. ΛΑΜΠΡΟΠΟΥΛΟΣ 
-♦- 

Αριθ. 3824 (3) 

Τροποποίηση/συμπλήρωση της υπ’ αριθμ. 430/18.2.2003 
απόφασης σχετικά με τις Λεπτομέρειες εφαρμογής του 
Ε.Π. Κ.Π. ΕΕΑΟΕΒ+, όπως τροποποιήθηκε με τις υπ’ 
αριθμ. 1222/6.5.2003 και 4493/25.11.2003 αποφάσεις». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την υπ’ αριθμ. 518/350/12.2.2003 Κοινή Υπουργική 
Απόφαση των Υπουργών Οικονομίας και Οικονομικών και 
Γ εωργίας σχετικά με το πλαίσιο εφαρμογήςτου Ε.Π. Κ. Π. 
ΕΕΑΩΕΒ+ στην Ελλάδα και ειδικότερα το άρθρο 19 αυ¬ 
τής, σύμφωνα με το οποίο εξουσιοδοτείται ο Υπουργός 
Γεωργίας (νυν Αγροτικής Ανάπτυξης και Τροφίμων) να 
ρυθμίσει με αποφάσεις του τα σχετικά με την εφαρμογή 
των διατάξεων της Κοινής Υπουργικής Απόφασης. 

2. Την υπ’ αριθμ. 430/18.2.2003 υπουργική απόφαση 
σχετικά με τις λεπτομέρειες εφαρμογής του Ε.Π. Κ. Π. 
ΕΕΑϋΕΒ-1-, όπως τροποποιήθηκε με τις υπ’ αριθμ. 1222/ 
6.5.2003 και 4493/25.11.2003 αποφάσεις, αποφασίζει: 

Τηντροποποίηση/συμπλήρωσητης αριθ. 430/18.2.2003 
απόφασης σχετικά με τις λεπτομέρειες εφαρμογής του 
Ε.Π. Κ. Π. ΕΕΑΩΕΒ+, όπως αυτή τροποποιήθηκε με τις υπ’ 
αριθμ. 1222/6.5.2003 και 4493/25.11.2003 αποφάσεις, ως 
ακολούθως: 

Άρθρο 1 

- Η 8η παράγραφος του σημείου α: «στελέχωση της 
Ο.Τ.Δ.»του άρθρου 1 της αριθ. 430/18.2.2003 απόφασης 


διαμορφώνεται ως εξής: «Τυχόν απόφαση αντικατάστα¬ 
σης διευθυντικού στελέχους ή του συντονιστή της Ο.Τ.Δ. 
κοινοποιείται στην Υ.Δ. Ε.Π. Κ. Π. ΕΕΑΩΕΒ+,η οποία δια¬ 
τηρεί σε κάθε περίπτωση το δικαίωμα ελέγχου τήρησης 
των απαιτούμενων προϋποθέσεων». 

- Στην τελευταία παράγραφο του σημείου α: «στελέχω¬ 
ση της Ο.Τ.Δ.»του άρθρου 1 της αριθ. 430/18.2.2003 από¬ 
φασης διαγράφεται η παρένθεση: «συμπεριλαμβανομέ¬ 
νων των εξωτερικών συμβούλων». 

- Η 1η παράγραφος του σημείου στ: «Αξιολογήσεις: 
επενδυτικών σχεδίων και τοπικού προγράμματος» του 
άρθρου 1 της αριθ. 430/18.2.2003 απόφασης διαμορφώ¬ 
νεται ως εξής: 

«Στα πλαίσια της αξιολόγησης των επενδυτικών σχε¬ 
δίων και της εκδίκασηςτων σχετικών ενστάσεων μπορούν 
να δικαιολογηθούν αμοιβές μόνο για εξωτερικούς συμ¬ 
βούλους και όχι για τα στελέχη της υπηρεσιακής δομής 
της Ο.Τ.Δ.». 

- Η 3η παράγραφος του σημείου στ: «Αξιολογήσεις: 
επενδυτικών σχεδίων και τοπικού προγράμματος» του 
άρθρου 1 της αριθ. 430/18.2.2003 απόφασης διαμορφώ¬ 
νεται ως εξής: 

«Η επιλογή των εξωτερικών συμβούλων που θα χρησι¬ 
μοποιηθούν για την αξιολόγηση των επενδυτικών σχε¬ 
δίων και την εκδίκαση των σχετικών ενστάσεων γίνεται, εί¬ 
τε μετά από διενέργεια διαγωνισμού, σύμφωνα με το ση¬ 
μείο α. ανωτέρω, είτε μετά από σχετικό αίτημα της Ο.Τ.Δ 
που απευθύνεται σε φορείς, όπως είναι: τα επιμελητήρια 
και υπηρεσιακές μονάδες του Δημοσίου για παραχώρηση 
κατάλληλου για την ενέργειεα προσώπου/ων. Η επιλογή 
των εξωτερικών αξιολογητών για την εκπόνηση της εν¬ 
διάμεσης και της εκ των υστέρων αξιολόγησης γίνεται 
σύμφωνα με το σημείο α. ανωτέρω». 

Άρθρο 2 

- Το 2ο εδάφιο του σημείου 3 του άρθρου 2 της αριθ. 
430/18.2.2003 απόφασης διαμορφώνεται ως εξής: 

«Ωστόσο, στις περιπτώσεις που σε μια επενδυτική πρό¬ 
ταση περιλαμβάνονται ενέργειες, στις οποίες η ενίσχυση 
κλιμακώνεται σύμφωνα με την αριθ. 518/350/12.2.2003 
ΚΥΑ, όπως υποδομές και ανάπτυξη, πιστοποίηση και 
έλεγχος ποιοτικών σημάτων (ΠΟΠ, ΠΓΕ, κλπ.) τότε αυτή 
υποβάλλεται μεν σε ενιαίο φάκελο, αξιολογείται συνολικά 
και αποτυπώνεται σε μια (1) σύμβαση, αλλά στη συνέχεια, 
κατά την υλοποίησή της, το αντίστοιχο φυσικό αντικείμε¬ 
νο παρακολουθείται στα πλαίσια των αντίστοιχων δράσε¬ 
ων, ως ξεχωριστό Υποέργο». 

- Στο άρθρο 2 της αριθ. 430/18.2.2003 απόφασης προ¬ 
στίθεται νέο σημείο με αριθ. 5 ως εξής: 

«Σχετικά με τα οχήματα που προβλέπονται στο πλαίσιο 
της κατηγορίας πράξης 1.2.1, στις περιπτώσεις που αυτά 
προορίζονται για μεταφορά επισκεπτών και δεδομένου 
ότι θα πρέπει να εξασφαλίζεται η ασφαλής και νόμιμη με¬ 
ταφορά των ατόμων αυτών, θα πρέπει να έχουν επαγγελ¬ 
ματική χρήση και να πληρούν τις προδιαγραφές που το 
αρμόδιο Υπουργείο ορίζει». 

Άρθρο 3 

- Η τελευταία παράγραφος του σημείου α. «μελέτες/ 
εμπειρογνωμοσύνες» του άρθρου 3 της αριθ. 430/ 
18.2.2003 απόφασης διαμορφώνεται ως εξής: 

«Τα παραπάνω ισχύουν και για μελέτες/εμπειρογνωμο- 
σύνες που υλοποιούνται στα πλαίσια της δράσης της δι- 

κτύωσης, καθώς και για μελέτες έρευνας αγοράς/ιτιαι-- 
Κθίίπρ και έρευνες / καταγραφές πολιτιστικών, λαογραφι- 
κών και ιστορικών κλπ. στοιχείων». 

Άρθρο 4 

- Στο άρθρο 4 της αριθ. 430/18.2.2003 απόφασης προ¬ 
στίθεται νέα παράγραφος (3η) ως εξής: 

«Στο πλαίσιο των εργασιών αποκατάστασης και ανάδει¬ 
ξης αξιόλογων αρχιτεκτονικών στοιχείων της αγροτικής 
υπαίθρου, με αισθητική και ιστορική σημασία (μνημεία, 
μύλοι, γεφύρια, βρύσες, μοναστήρια, κλπ.), οι οποίες 
προβλέπονται στο πλαίσιο της κατηγορίας πράξης 1.4.2 
μπορούν να δικαιολογηθούν και εργασίες διαμόρφωσης 
του περιβάλλοντος χώρου των στοιχείων αυτών». 

Άρθρο 5 

-Το σημείο 6του άρθρου 7της αριθ. 430/18.2.2003 από¬ 
φασης διαμορφώνεται ως εξής: 

«Στις περιπτώσεις που απαιτείται μείωση εγγυητικών 
επιστολών που έχουν κατατεθεί από τις Ο.Τ.Δ. για τη λή¬ 
ψη προκαταβολών, η Ειδική Γραμματεία Γ ΚΠΣ - Υπηρε¬ 
σία Διαχείρισης Ε.Π. Κ.Π. ΙΕΑΩΕΡ +, στο πλαίσιο της έκ¬ 
δοσης της σχετικής απόφασης χορήγησης προκαταβο¬ 
λής, προβαίνει στην απαιτούμενη μείωση εγγυητικών 
επιστολών. 

Η απόφαση για μείωση εγγυητικής επιστολής απευθύ¬ 
νεται στην Τράπεζα που έχει εκδώσει την αντίστοιχη εγ¬ 
γυητική, καθώς και στην ενδιαφερόμενη Ο.Τ.Δ». 

Άρθρο 6 

- Στο σημείο 3 του άρθρου 8 της αριθ. 430/18.2.2003 
απόφασης, όπως τροποποιήθηκε με την αριθ. 4493/ 
25.11.2003 απόφαση προστίθενται νέα εδάφια ως εξής: 

«Μετά την ολοκλήρωση της διαδικασίας αξιολόγησης 
των υποβαλλόμενων προτάσεων των υποψήφιων τελικών 
αποδεκτών (ήτοι ολοκλήρωση του έργου των επιτροπών 
αξιολόγησης και ενστάσεων) η Ο.Τ.Δ δύναται να επιστρέ¬ 
φει τον πρωτότυπο φάκελο υποψηφιότητας υποψήφιου 
επενδυτή, η πρόταση του οποίου απορρίφθηκε, καθώς 
και τα έγγραφα που είχε επισυνάψει κατά την υποβολή 
της ένστασής του με την προϋπόθεση ότι θα τηρηθούν 
στο αρχείο της Ο.Τ.Δ ακριβή αντίγραφα ή απλές φωτοτυ¬ 
πίες των εν λόγω εγγράφων. Στην περίπτωση αυτή, ο τε¬ 
λικός αποδέκτης κατά την παραλαβή του φακέλου, υπο¬ 
γράφει σχετικό πρακτικό παραλαβής από το περιεχόμενο 
του οποίου θα προκύπτει η παραίτησή του από κάθε αξίω¬ 
ση σχετική με την υποβολή του εν λόγω φακέλου». 

Άρθρο 7 

-Το σημείο 6του άρθρου 9της αριθ. 430/18.2.2003 από¬ 
φασης διαμορφώνεται ως εξής: 

«Για την αποφυγή συσσώρευσης των πόρων τα επενδυ¬ 
τικά σχέδια που ο ίδιος τελικός αποδέκτης (ή και φυσικό ή 
νομικό παρένθετο πρόσωπο αυτού ή και νομικό πρόσωπο, 
στο οποίο αυτός μετέχει) μπορεί να υλοποιήσει είτε στο 
πλαίσιο της ίδιας δράσης, είτε σε διαφορετικές δράσεις 
του προγράμματος δεν μπορούν συνολικά να υπερβαί- 
νουντο ανώτατο όριο των 440.000 ΕΥΡΩ (επιλέξιμος προ¬ 
ϋπολογισμός) . Ο περιορισμός αυτός ισχύει για συμμετοχή 
του ίδιου αποδέκτη, τόσο σε τοπικό επίπεδο, όσο και σε 
επίπεδο χώρας και εξασφαλίζεται το αργότερο κατά την 
υπογραφή της σύμβασης με την Ο.Τ.Δ. και μετά από σχε¬ 
τική υπεύθυνη δήλωση του τελικού αποδέκτη. Στον ανω¬ 


τέρω περιορισμό δεν υπάγονται νομικά παρένθετα πρό¬ 
σωπα ή νομικά πρόσωπα στα οποία μετέχει ο συγκεκριμέ¬ 
νος τελικός αποδέκτης και τα οποία εξυπηρετούν συμφέ¬ 
ροντα του Δημοσίου ή συλλογικά συμφέροντα του ιδιωτι¬ 
κού τομέα, όπως Νομαρχία, ΟΤΑ, Αναπτυξιακές ΟΤΑ, 
Συνεταιρισμοί, Σύλλογοι, Επιμελητήρια κ.λπ.». 

- Στο σημείο 7 του άρθρου 9 της αριθ. 430/18.2.2003 
απόφασης, όπως τροποποιήθηκε με το άρθρο 6 της αριθ. 
4493/25.11.2003 απόφασης, προστίθενται νέα εδάφια ως 
εξής: 

«Διαφορά μεταξύ συνολικού και επιλέξιμου κόστους 
ενός επενδυτικού σχεδίου, εκτός από την ανωτέρω περί¬ 
πτωση υπέρβασης του ορίου των 440.000 ΕΥΡΩ μπορεί 
να δικαιολογηθεί στην περίπτωση που το συνολικό κό¬ 
στος του επενδυτικού σχεδίου υπερβαίνει το διαθέσιμο 
ποσό της δράσης και εφόσον η διαφορά αυτή δεν υπερ¬ 
βαίνει το 75% του συνολικού προϋπολογισμού. Στην πε¬ 
ρίπτωση αυτή εφαρμόζονται τα ως άνω αναφερόμενα». 

- Στη δεύτερη παράγραφο του σημείου 9 του άρθρου 9 
της αριθ. 430/18.2.2003 απόφασης, όπως τροποποιήθη¬ 
κε με το άρθρο 6 της αριθ. 4493/25.11.2003 απόφασης 
προστίθεται νέο εδάφιο ως εξής: 

«Τροποποίηση της μελέτης ενός επενδυτικού σχεδίου 
μπορεί να πραγματοποιείται κατά τη διάρκεια υλοποίη¬ 
σής του κατά κανόνα μια (1) φορά πριν την τελευταία πι¬ 
στοποίηση. Ωστόσο, κατά την κρίση της Ο.Τ.Δ, σε πλή¬ 
ρως αιτιολογημένες περιπτώσεις μπορούν να δικαιολο¬ 
γηθούν περισσότερες της μιας τροποποιήσεις μελέτης 
καθ’όλη τη διάρκεια υλοποίησης του σχεδίου». 

- Στο σημείο 10 του άρθρου 9 της αριθ. 430/18.2.2003 
απόφασης προστίθεται νέο εδάφιο ως εξής: 

«Στην περίπτωση διαφοράς μεταξύ συνολικού και επι¬ 
λέξιμου κόστους, το ποσό της έκπτωσης αφαιρείται από 
το συνολικό κόστος του επενδυτικού σχεδίου». 

- Το σημείο 11 του άρθρου 9 της αριθ. 430/18.2.2003 
απόφασης, όπως τροποποιήθηκε με το άρθρο 6 της αριθ. 
4493/25.11.2003 απόφασης διαμορφώνεται ως εξής: 

«Ως προς το ιδιοκτησιακό καθεστώς του επενδυτικού 
σχεδίου μπορούν να γίνουν αποδεκτά: τίτλοι κυριότητας 
(συμβόλαιο πώλησης, δωρεά, γονική παροχή, δικαστική 
απόφαση αναγνωριστική χρησικτησίας, κληρονομική δια¬ 
δοχή κ.λπ.), οι οποίοι θα συνοδεύονται από πλήρη σειρά 
πιστοποιητικών από το αρμόδιο υποθηκοφυλακείο (βα¬ 
ρών, μη διεκδικήσεων, ιδιοκτησίας, μεταγραφής), πολυε¬ 
τές μισθωτήριο συμβόλαιο, σύμβαση χρησιδανείου, σύμ¬ 
βαση παραχώρησης χρήσης ή και οποιοδήποτε άλλο 
στοιχείο αποδεικνύει κατά περίπτωση την κατοχή ή χρή¬ 
ση κυρίως στις περιπτώσεις ανυπαρξίας τίτλων για δημό¬ 
σιες εκτάσεις και για πράξεις δημοσίου χαρακτήρα. 

Στις περιπτώσεις μίσθωσης και εφόσον στο επενδυτικό 
σχέδιο προβλέπονται νέες κτιριακές εγκαταστάσεις απαι¬ 
τείται συμβολαιογραφικό έγγραφο μίσθωσης με διάρκεια 
τουλάχιστον 20 ετών από την ημερομηνία υποβολής αίτη¬ 
σης για ένταξη στο τοπικό πρόγραμμα και πιστοποιητικό 
μεταγραφής. Γ ια λοιπές επενδύσεις (βελτίωση κτιριακών 
εγκαταστάσεων ή και προμήθεια εξοπλισμού) απαιτείται 
συμφωνητικό μίσθωσης ή επαγγελματικής μίσθωσης (για 
επιχειρήσεις), θεωρημένο από τη Δ.Ο.Υ., διάρκειας του¬ 
λάχιστον 5 ετών από την ημερομηνία υποβολής της αίτη¬ 
σης και στην περίπτωση που το συμφωνητικό έχει συνολι¬ 
κή διάρκεια άνω των 9 ετών να έχει συνταχθεί συμβολαιο¬ 
γραφικά και να έχει μεταγράφει εν συνεχεία στο αρμόδιο 

υποθηκοφυλακείο. Αντίστοιχα, τα ανωτέρω χρονικά δια¬ 
στήματα πρέπει να τηρούνται για συμβάσεις χρησιδανεί¬ 
ου ή συμβάσεις παραχώρησης χρήσης. 

Το ακίνητο στο οποίο υλοποιείται η επενδυτική πρότα¬ 
ση θα πρέπει κατά την υπογραφή της σχετικής σύμβασης 
με την Ο.Τ.Δ. να είναι ελεύθερο βαρών (προσημείωση 
υποθήκης ή υποθήκη) και να μην εκκρεμούν διεκδικήσεις 
τρίτων επ'αυτού (πιστοποιητικό βαρών και μη διεκδικήσε¬ 
ων αντίστοιχα). Κατ’εξαίρεση, στις ακόλουθες περιπτώ¬ 
σεις και υπό την προϋπόθεση ότι δεν διακυβεύεται η βιω¬ 
σιμότητα της επένδυσης είναι δυνατή η ύπαρξη εγγε¬ 
γραμμένων βαρών όταν: 

• η προσημείωση υποθήκης ή η υποθήκη έχει εγγράφει 
σε εξασφάλιση δανείου, προκειμένου ο τελικός αποδέ¬ 
κτης να καλύψει το προβλεπόμενο ποσοστό της ίδιας 
συμμετοχής με δανεισμό στην περίπτωση που δεν υπάρ¬ 
χει δυνατότητα εγγραφής εμπράγματων βαρών σε άλλο 
ακίνητό του, 

• η επενδυτική πρόταση αφορά στην τοποθέτηση εξο¬ 
πλισμού ή ήπιες ενέργειες που δεν συνδέονται μόνιμα και 
σταθερά με το ακίνητο, 

• η προσημείωση υποθήκης ή η υποθήκη έχει εγγράφει 
σε εξασφάλιση δανείου που χορηγήθηκε μετά από φυσι¬ 
κή καταστροφή. 

Επιπλέον, για τις Αγροτικές Συν/κές Οργανώσεις 
(Α.Σ.Ο.) είναι δυνατή η ύπαρξη εγγεγραμμένων βαρών 
όταν η προσημείωση υποθήκης ή η υποθήκη έχει εγγρά¬ 
φει: 

• σε εξασφάλιση δανείου, που χορηγείται στους ως 
άνω φορείς για την υλοποίηση του επενδυτικού σχεδίου, 

• σε εξασφάλιση δανείου που χορηγήθηκε για την αγο¬ 
ρά του ακινήτου επί του οποίου θα υλοποιηθεί η επένδυ¬ 
ση, 

• σε εξασφάλιση δανείου που χορηγήθηκε για τη συ¬ 
γκεκριμένη επιχειρηματική δραστηριότητα στην οποία 
εντάσσεται το επενδυτικό σχέδιο». 

Άρθρο 8 

- Το 1 ο εδάφιο της 3ης παραγράφου του σημείου 5 του 
άρθρου 11 της αριθ. 430/18.2.2003 απόφασης διαμορ¬ 
φώνεται ως εξής: 

«Παράλληλα, η Επιτροπή Παρακολούθησης, Ελέγχου 
και Παραλαβής Έργων ΙΕΑΟΕΠ+ σφραγίζει άλατα ελεγ- 
χέντα και παραδεκτά πρωτότυπα εγγράφων δικαιολογη- 
τικών με την ένδειξη: «ελέγχθηκε και επιχορηγήθηκε από 
την Ο.Τ.Δ ΕΕΑΟΕΠ+.» και υπό τη διακριτική της ευχέ¬ 

ρεια, είτε αναπαράγει σε φωτοτυπίες τα παραπάνω πρω¬ 
τότυπα και φροντίζει για την επικύρωσή τους από δικηγό¬ 
ρο ή συμβολαιογράφο «ως ακριβή αντίγραφα έκτου πρω¬ 
τοτύπου» ή αναπαράγει σε φωτοτυπίες τα ανωτέρω 
σφραγισμένα πρωτότυπα. 

- Η τελευταία παράγραφος του σημείου 5 του άρθρου 
11 της αριθ. 430/18.2.2003 απόφασης διαμορφώνεται ως 
εξής: 

«Τα πρωτότυπα των δικαιολογητικών επιστρέφονται 
στον τελικό αποδέκτη, ενώ στα αρχεία της Ο.Τ.Δ τηρού¬ 
νται τα ακριβή αντίγραφα αυτών ή τα φωτοαντίγραφα των 
σφραγισμένων πρωτοτύπων δικαιολογητικών». 

- Το σημείο 9 του άρθρου 11 της αριθ. 430/18.2.2003 
απόφασης διαμορφώνεται ως εξής: 

«Η τελευταία δόση της ενίσχυσης στοντελικό αποδέκτη 
(αποπληρωμή) καταβάλλεται από την Ο.Τ.Δ στον τελικό 
αποδέκτη, σύμφωνα με όσα ορίζονται στη μεταξύ τους 


σύμβαση και λαμβάνοντας υπόψη τα σημεία 2 και 5 του 
άρθρου 8 της αριθ. 518/350/12.2.2003 ΚΥΑ. Στην αίτηση 
του τελικού αποδέκτη για χορήγηση της τελευταίας δό¬ 
σης - αποπληρωμής θα πρέπει να υποβάλλονται όλες οι 
απαιτούμενες άδειες και βεβαιώσεις δημοσίων αρχών 
που διέπουν κατά περίπτωση τη νομιμότητα υλοποίησης 
και λειτουργίας του συγκεκριμένου επενδυτικού σχεδίου. 
Ωστόσο, η Ο.Τ.Δ, με δική της ευθύνη, μπορεί να προβεί 
στην αποπληρωμή του επενδυτικού σχεδίου χωρίς την 
προσκόμιση των προαναφερόμενων αδειών και βεβαιώ¬ 
σεων με την προϋπόθεση ότι αυτές θα υποβληθούν στα 
πλαίσια της έκδοσης του Πρωτοκόλλου Οριστικής Παρα¬ 
λαβής (ΠΟΠ), με την έκδοση του οποίου θεωρείται ολο¬ 
κληρωμένο ένα επενδυτικό σχέδιο. 

- Τα σημεία του άρθρου 11 της αριθ. 430/18.2.2003 από¬ 
φασης αριθμούνται πλέον ως εξής: 

Σημείο 1: παραμένει ως σημείο 1 

Σημείο 4: γίνεται σημείο 2 

Σημείο 5: γίνεται σημείο 3 

Σημείο 6: γίνεται σημείο 4 

Σημείο 7: γίνεται σημείο 5 

Σημείο 8: γίνεται σημείο 6 

Σημείο 9: γίνεται σημείο 7 

Άρθρο 9 

Στο Παράρτημα της αριθ. 430/18.2.2003 απόφασης, 
όπως τροποποιήθηκε με τις αριθ. 1222/6.5.2003 και 
4493/25.11.2003 αποφάσεις τροποποιούνται/ συμπλη¬ 
ρώνονται τα ακόλουθα: 

- Στο κεφάλαιο 3: «ελάχιστα κριτήρια αποκλεισμού και 
αξιολόγησης επενδυτικών προτάσεων» - Κριτήρια απο¬ 
κλεισμού επενδυτικών προτάσεων: 

• Στο κριτήριο Α6 προστίθεται νέο εδάφιο ως εξής: 
«Στον περιορισμό αυτό υπάγονται και δικαιούχοι που λαμ¬ 
βάνουν σύνταξη αποθανόντα». 

• Το κριτήριο Α7: «Ο υποψήφιος επενδυτής έχει ιθαγέ¬ 
νεια κράτους μέλους της Ευρωπαϊκής Ένωσης» διαγρά¬ 
φεται. 

• Το κριτήριο Α8 αριθμείται Α7 και συμπληρώνεται με 
νέο εδάφιο ως εξής: «Λαμβάνεται υπόψη το άρθρο 576 
παρ. 3 του Κώδικα Ποινικής Δικονομίας σχετικά με τη δια¬ 
γραφή αδικημάτων». 

• Το κριτήριο Α9: «Στον υποψήφιο επενδυτή δεν έχουν 
υποβληθεί διοικητικές κυρώσεις για παραβίαση κοινοτι¬ 
κών Κανονισμών ή εθνικής νομοθεσίας σχετικές με την 
υλοποίηση επενδυτικών σχεδίων» αριθμείται ως Α8. 

• Το κριτήριο Α10 αριθμείται Α9 και διαμορφώνεται ως 
εξής: «Ο υποψήφιος δεν είναι (ή και δεν ήταν κατά την 1η 
δημοσίευση της παρούσας πρόσκλησης) μέλος του Δ.Σ., 
του Επιπέδου Λήψης Αποφάσεων και της Υπηρεσιακής 
Δομής της ΟΤΔ ή/και δεν είναι σύζυγος ή συγγενής α' 
βαθμού αυτών ή/και δεν αποτελεί παρένθετο φυσικό ή νο¬ 
μικό πρόσωπο αυτών». 

• Το κριτήριο Α11 «Για υφιστάμενα νομικά πρόσωπα: 
δεν υπάρχει θέμα λύσης και πτώχευσης του νομικού προ¬ 
σώπου» αριθμείται ως Α10. 

• Προστίθενται νέα κριτήρια ως εξής: 

- Α11: «Ο υποψήφιος επενδυτής είναι ασφαλιστικά και 
φορολογικά ενήμερος» 

- Α12: «Για υπάρχουσες επιχειρήσεις: υπάρχουν στο 
φάκελο οι απαιτούμενες άδειες που εξασφαλίζουν τη νό¬ 
μιμη λειτουργία της». 

• Το κριτήριο ΒΙΟ διαμορφώνεται ως εξής: «Αποδει- 
κνύεται η κατοχή ή η δυνατότητα κατοχής ή χρήσης του 
γηπέδου/οικοπέδου, στο οποίο προβλέπεται η υλοποίη¬ 
ση της επενδυτικής πρότασης (σημειώνεται ότι μπορούν 
να γίνουν αποδεκτά και προσύμφωνα αγοράς ή μίσθωση, 
χρησιδάνειο, παραχώρηση χρήσης ή προσύμφωνα αυ¬ 
τών, σύμφωνα με όσα αναφέρονται στο παράρτημα του 
υποδείγματος του φακέλου υποψηφιότητας). 

• Η 3η παράγραφος της «Σημείωσης» διαμορφώνεται 
ως εξής: «Στην περίπτωση των εταιρειών θα πρέπει τα κρι¬ 
τήρια που αφορούν στον υποψήφιο επενδυτή (εκτός του 
Α1, Α2, Α10 και Α12) να πληρούνται και από κάθε εταί¬ 
ρο/μέλος με ποσοστό συμμετοχής ίσο ή μεγαλύτερο του 
20%, καθώς και από τον Πρόεδρο, Δ/ντα Σύμβουλο και 
Διαχειριστή ανεξαρτήτως ποσοστού. Στην περίπτωση 
όπου ο υποψήφιος επενδυτής είναι ανώνυμη εταιρεία 
(εταιρεία - επενδυτής), μέτοχοι της οποίας είναι επίσης 
ανώνυμες εταιρείες (εταιρείες - μέτοχοι), οι οποίες συμ¬ 
μετέχουν στο μετοχικό κεφάλαιο της εταιρείας - επενδυ¬ 
τή με ποσοστό ίσο ή μεγαλύτερο του 20%, θα πρέπει τα 
ανωτέρω κριτήρια να πληρούνται και από τους εταίρους 
των εταιειών - μετόχων, οι οποίοι κατέχουν επίσης ποσο¬ 
στό ίσο ή μεγαλύτερο του 20%. Αντίθετα, τα κριτήρια αυ¬ 
τά ως προς τον Πρόεδρο και Δ/ντα Σύμβουλο εξετάζονται 
μόνο ως προς την εταιρεία - επενδυτή και όχι ως προς τις 
εταιρείες - μετόχους της. 

- Στο κεφάλαιο 3: «Ελάχιστα κριτήρια αποκλεισμού και 
αξιολόγησης επενδυτικών προτάσεων» - Κριτήρια αξιο¬ 
λόγησης επενδυτικών προτάσεων - Μέτρο 1.2: «Ενισχύ¬ 
σεις σε επενδύσεις - στήριξη στην επιχειρηματικότητα»: 
στην κατηγορία Β: «Αξιολόγηση φακέλου και επενδυτικής 
πρότασης»προστίθεται νέο κριτήριο Β9 ως εξής: 

«Για επενδυτικά σχέδια των κατηγοριών πράξεων 1.2.1 
και 1.2.2: Στην επενδυτική πρόταση προβλέπεται η κατα¬ 
σκευή κατάλληλων υποδομών ή διαρρυθμίσεων που θα 
επιτρέψουν την πρόσβαση ΑΜ ΕΑ». 

- Στο κεφάλαιο 4: Υπόδειγμα φακέλου υποψηφιότητας 
δυνητικών τελικών αποδεκτών - V. Παράρτημα: 

• Το Ιο σημείο των «οικονομικών-φορολογικών στοι¬ 
χείων επαγγελματιών/επιχειρήσεων» διαμορφώνεται ως 
εξής: «Ισολογισμοί (δημοσιευμένοι ή επικυρωμένα αντί¬ 
γραφα) των τριών τελευταίων χρήσεων για τις επιχειρή¬ 
σεις που τηρούν βιβλία Γ κατηγορίας ή στοιχεία εσόδων- 
εξόδων (ακριβή αντίγραφα εκ του βιβλίου εσόδων - εξό¬ 
δων) στις περιπτώσεις που τηρούνται βιβλία Β' και Α' 
κατηγορίας του ΚΒΣ». 

• Το σημείο: «Στοιχεία ιδιοκτησίας ή μίσθωσης ακινή¬ 
του εγκατάστασης/λειτουργίας της επιχείρησης» δια¬ 
μορφώνεται ως εξής: 

«Στοιχεία ιδιοκτησίας ή μίσθωσης ακινήτου εγκατάστα- 
σης/λειτουργίας του επενδυτικού σχεδίου: 

- Τίτλοι ιδιοκτησίας του οικοπέδου ή του ακινήτου του 
υποψήφιου φορέα ή των εταίρων, αποδεικτικά στοιχεία 
μίσθωσης, συμβάσεις χρησιδανείου, συμβάσεις παραχώ¬ 
ρησης χρήσης σύμφωνα με όσα αναφέρονται στο σημείο 
11 του άρθρου 9 της αριθ. 430/18.2.2003 υπουργικής 
απόφασης, όπως τροποποιήθηκε και ισχύει. 

- Επίσης, μπορούν να γίνουν αποδεκτά προσύμφωνα 
αγοράς, καθώς και προσύμφωνα μίσθωσης ή χρησιδανεί¬ 
ου ή παραχώρησης χρήσης, για τα οποία θα ισχύουν τα 
χρονικά διαστήματα που αναφέρονται στο σημείο 11 του 
άρθρου 9 της αριθ. 430/18.2.2003 υπουργικής απόφα¬ 
σης, όπως τροποποιήθηκε και ισχύει, καθώς επίσης και 


οποιοδήποτε άλλο στοιχείο αποδεικνύει κατά περίπτωση 
την κατοχή ή χρήση κυρίως στις περιπτώσεις ανυπαρξίας 
τίτλων για δημόσιες εκτάσεις και για πράξεις δημοσίου 
χαρακτήρα. 

• Στη σημείωση προστίθεται νέο εδάφιο ως εξής: «Όσα 
από τα ανωτέρω δικαιολογητικά δεν σχετίζονται με την 
απόδειξη τήρησης των κριτηρίων αποκλεισμού μπορούν 
να υποβληθούν μετά την ολοκλήρωση της διαδικασίας 
επιλογής και μέχρι την υπογραφή της σχετικής σύμβα¬ 
σης». 

Κατά τα λοιπά ισχύει η αριθ. 430/18.2.2003 απόφασή 
μας, όπως τροποποιήθηκε με τις αριθ. 1222/6.5.2003 και 
4493/25.11.2003 αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Αποφ. 5 (4) 

Έγκριση υπερωριακής απασχόλησης υπαλλήλων του 
Παιδικού Σταθμού Κοινότητας Μαγούλας Ν. Αττικής. 

Ο ΠΡΟΕΔΡΟΣ ΤΟΥ ΠΑΙΔΙΚΟΥ ΣΤΑΘΜΟΥ 
ΚΟΙΝΟΤΗΤΑΣ ΜΑΓΟΥΛΑΣ Ν. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 100 του Π. Δ. 410/1995 πε¬ 
ρί του Δημοτικού και Κοινοτικού Κώδικα. 

2. Τις διατάξεις του άρθρου 106 του Ν. 1188/1981 
όπωςς συμπληροθηκε από το άρθρο 12 παρ. 10 του Νο¬ 
μού 2503/1997. 

3. Τις διατάξεις του άρθρου 16 του Νομού 3205/2003 
περί υπερωριακής εργασίας. 

4. Τον προϋπολογισμό οικονομικού έτους 2004 από τον 
οποίο προκύπτει ότι στον Κ.Α. 05.113.1 υπάρχει εγγε¬ 
γραμμένη πίστωση 12.000,00 ευρώ. 

5. Το γεγονός ότι υπάρχουν εποχιακές, έκτακτες και 
επείγουσες ανάγκες λόγω του ότι, στον Παιδικό Σταθμό η 
καθημερινή ημερήσια παρουσία των νηπίων είναι περίπου 
είκοσι πέντε (25) πράγμα το οποίο απαιτεί αυξημένη προ¬ 
σπάθεια αλλά και περισσότερες ώρες εργασίας από το 
προσωπικό το οποίο υπηρετεί. Επίσης στον Παιδικό Σταθ¬ 
μό Κοινότητας Μαγούλας υπηρετούν σε μόνιμες θέσεις 
δύο νηπιαγωγοί με αποτέλεσμα η μια υπάλληλος να ανα- 
πληρώνειτην άλλη σε περίπτωση κωλύματος και μια υπάλ¬ 
ληλος βοηθητικών εργασιών καθαριότητας ώστε υπάρχει 
ανάγκη αλληλοβοήθειας λόγω έλλειψης προσωπικού. 

Εκτων ανωτέρω φαίνεται ότι απαιτείται αυξημένη προ¬ 
σπάθεια και περισσότερες ώρες εργασίες, αποφασίζει: 

Διαπιστώνει την συνδρομή εποχιακών, έκτακτων και 
επειγουσών αναγκών που επιβάλλουν την υπερωριακή 
απασχόληση των μονίμων υπαλλήλωντου Παιδικού Σταθ¬ 
μού Κοινότητας και εγκρίνει την υπερωριακή απασχόλη¬ 
ση για το διάστημα έως 31.12.2004, για τρεις (3) υπαλλή¬ 
λους της Κοινότητας, έως εξήντα (60) ώρες απογευματι¬ 
νής υπερωριακής εργασίας ανά υπάλληλο μηνιαίως. 

Η σχετική δαπάνη θα βαρύνει τον κωδικό 05.113.1, που 
υπάρχει η σχετική πίστωση 12.000,00 ευρώ. 

Η ισχύς την απόφασης αυτής αρχίζει ένα μήνα πριν τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαγούλα, 29 Ιανουάριου 2004 

Ο Πρόεδρος 
ΘΕΟΦΙΛΟΣ ΡΟΚΑΣ 

- * - 

(5) 

Χορήγηση άδειας άσκησης επαγγέλματος Κοινωνικού Λει¬ 
τουργού στη ΜΕΓΑΡΙΤΗ ΒΑΣΙΛΙΚΗ του ΧΑΡΑΛΑΜΠΟΥ. 

Ο ΝΟΜΑΡΧΗΣΑΘΗΝΩΝ 

Με την υπ’ αριθμ. 9327/30.8.2004 απόφαση του Νομάρ¬ 
χη Αθηνών χορηγείται στη ΜΕΓΑΡΙΤΗ ΒΑΣΙΛΙΚΗ του ΧΑ¬ 
ΡΑΛΑΜΠΟΥ άδειας άσκησης επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

- ♦ - 

( 6 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΥΟΕΟΡΙΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 43302/5.8.2004 απόφαση ΕΟΦ χορη¬ 
γείται, βάσει των διατάξεων του άρθρου 3 της παραγρά¬ 
φου 1 της Κοινής Υπουργικής Απόφασης Α6/9392/1991, 
άδεια κυκλοφορίας στο φαρμακευτικό ιδιοσκεύασμα ΜΥ- 
ΟΕΟΡΙΒ. 

Δραστική ουσία: ΟΙΟΕΟΡΙΒΟΧ ΟΙΑΜΙΝΕ. 

Μορφή/Περιεκτικότητα: Κολπική κρέμα 1%. 

Δικαιούχος προϊόντος: ΒΕ\/0 ΑΕ. 

Υπεύθυνος κυκλοφορίας: ΒΕ\/0 ΑΕ. 

Ο Πρόεδρος 
ΔΗΜ. ΒΑΓΙΩΝΑΣ 
-♦- 

(7) 

Χορήγηση άδειας κυκλοφορίας φαρμακευτικού ιδιο¬ 
σκευάσματος υΤΙΒΙΑΟΚ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 44894/24.8.2004 απόφαση του ΕΟΦ 
χορηγείται, βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/ 
1991, άδεια κυκλοφορίας στο φαρμακευτικό ιδιοσκεύα¬ 
σμα υΤΙΒΙΑΟΚ. 

Δραστική ουσία: ϋΩΟΟΑΙΝΕ ΗΥΩΒΟΟΗΙΟΒΙΩΕ. 

Μορφή/Περιεκτικότητα: Στοματικό εκνέφωμα 10%. 

Δικαιούχος προϊόντος: ΒΑΡΑΒΜΑΕΒΕ. 

Υπεύθυνος κυκλοφορίας: ΒΑΡΑΒΜ ΑΕΒΕ. 

Ο Πρόεδρος 
ΔΗΜ. ΒΑΓΙΩΝΑΣ 
-♦- 

( 8 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΕΩΑΧΟΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 44893/24.8.2004 απόφαση του ΕΟΦ χο¬ 
ρηγείται, βάσει των διατάξεων του άρθρου 3 της παραγρά¬ 
φου 1 της Κοινής Υπουργικής Απόφασης Α6/9392/1991, 
άδεια κυκλοφορίας στο φαρμακευτικό ιδιοσκεύασμα 
ΜΕΩΑΧΟΝΕ. 


Δραστική ουσία: ΟΕΡΤΒΙΑΧΟΝΕ ΒΟΩΐυΜ ΤΒΙ3Ε301ΙΙ- 
ΗΥΩΒΑΤΕ. 

Μορφή/ Περιεκτικότητα: Κόνις και διαλύτης για ενέσιμο 
διάλυμα 1000ηη9/νΐΑΙ_. 

Δικαιούχος προϊόντος: ΡΗΑΒΜΑΟΥΡΒΙΑ ΗΕϋ_Α5 Α.Ε. 

Υπεύθυνος κυκλοφορίας: ΡΗΑΒΜΑΟΥΡΒΙΑ ΗΕΕΙΑ3 
Α.Ε. 

Ο Πρόεδρος 
ΔΗΜ. ΒΑΓΙΩΝΑΣ 

- ♦ - 

Ο) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΝΕΟ-3υΧΙΘΑΙ_. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 44896/24.8.2004 απόφαση του ΕΟΦ 
χορηγείται, βάσει των διατάξεωντου άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/ 
1991, άδεια κυκλοφορίας στο φαρμακευτικό ιδιοσκεύα¬ 
σμα ΝΕΟ-31ΙΧΙΟΑΕ. 

Δραστική ουσία: ΒΟΧΙΤΗΒΟΜΥΟΙΝ. 

Μορφή/ Περιεκτικότητα: Επικαλυμμένα με λεπτό υμέ- 
νιο δισκία 300πις|/ΤΑΒ. 

Δικαιούχος προϊόντος: ΑΝΦΑΡΜ ΕΛΛΑΣ Α.Ε. 

Υπεύθυνος κυκλοφορίας: ΑΝΦΑΡΜ ΕΛΛΑΣ Α.Ε. 

Ο Πρόεδρος 
ΔΗΜ. ΒΑΓΙΩΝΑΣ 

- ♦ - 

( 10 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΧΕΤΙΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 43300/5.8.2004 απόφαση του ΕΟΦ 
χορηγείται, βάσει των διατάξεωντου άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/ 
1991, άδεια κυκλοφορίας στο φαρμακευτικό ιδιοσκεύα¬ 
σμα ΟΧΕΤΙΝΕ. 

Δραστική ουσία: ΒΟΧΙΤΗΒΟΜΥΟΙΝ. 

Μορφή/Περιεκτικότητα: Επικαλυμμένο με λεπτό υμένιο 
δισκίο 300ιτΐ9/ΤΑΒ. 

Δικαιούχος προϊόντος: ΜΙΝΕΡΒΑ ΦΑΡΜΑΚΕΥΤΙΚΗ Α.Ε. 

Υπεύθυνος κυκλοφορίας: ΜΙΝΕΡΒΑ ΦΑΡΜΑΚΕΥΤΙΚΗ 
Α.Ε. 

Ο Πρόεδρος 
ΔΗΜ. ΒΑΓΙΩΝΑΣ 

- ♦ - 

( 11 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΙΤΟΧΑΝΤΒΟΝ/ΕΒΕννΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 34480/24.8.2004 απόφαση του ΕΟΦ 
χορηγείται, βάσει των διατάξεωντου άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/ 
1991, άδεια κυκλοφορίας στο φαρμακευτικό σκεύασμα 
ΜΙΤΟΧΑΝΤΒΟΝ/ΕΒΕννΕ. 

Δραστική ουσία: ΜΙΤΟΧΑΝΤΒΟΝΕ. 

Μορφή/Περιεκτικότητα: Πυκνό διάλυμα για παρασκευή 
διαλύματος προς έγχυση 2σις|/1 ΜΕ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δικαιούχος προϊόντος: ΕΒΕΜΕ ΡΗΑΒΜΑ 0Ε3. Μ.Β.Η. 
ΝΕΟ ΚΟ, ΑυδΤΒΙΑ. 

Υπεύθυνος κυκλοφορίας: ΦΑΡΜΑΝΕΛ ΦΑΡΜΑΚΕΥΤΙ¬ 
ΚΗ Α,Ε. 

Ο Πρόεδρος 
ΔΗΜ. ΒΑΓΙΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην υπ’ αριθμ. 128800/Γ7/(Ες Φ.11/1240) απόφαση 
του Υπουργού Εθνικής Παιδείας και Θρησκευμάτων 


«Πλαίσιο Λειτουργίας Σχολικών Βιβλιοθηκών» που δημο- 
σιεύθηκε στο ΦΕΚ1784/τ.Β'/10.6.2003, στη σελίδα 24416, 
στη στήλη β' και στο σημείο «ΤΡΟΠΟΙ ΑΠΟΚΤΗΣΗΣ ΥΛΙ¬ 
ΚΟΥ .... Α. ΓΕΝΙΚΑ» στον 7ο στίχο έκτων κάτω διορθώνε¬ 
ται: 

Το εσφαλμένο {... Ν. 3149, άρθρο 13, παρ. 17 (ΦΕΚ 
141/τ.Α/10.6.2003), 

στο ορθό {... Ν. 3149, άρθρο 13, παρ. 18 (ΦΕΚ 141/τ. 
Α/10.6.2003). 

(Από το Υπουργείο Εθνικής Παιδείας και 
Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




